**Fur, furi, fură**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E scoasă țara la mezat

Și tot ce-a fost bun de furat

Hienele-au ” luat în gură”

Fur, furi, fură!\*

Petrol și gaze și păduri

Le stăpânesc azi niște furi

Noi n-avem lemne-n bătătură

Fur, furi, fură!

Uzinele le-au demolat

Și le-au vândut fier la REMAT

Noi am ajuns paznici în tură

Fur, furi, fură!

Ei fură tot ce-a mai rămas

Iar țara nostră-i de pripas

S-a jefuit fără măsură,

Fur, furi, fură!

Deviza-aceasta guvernează

Pe toți acei ce dirijează

La cârma țării ce-o vândură

Fur, furi, fură!

Să îi ferească Domnul sfânt

Să se atingă de pământ

Al țării trup de la natură

Opriți fur, furi, fură!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Aceasta era deviza fanarioților!